รีวิวนี้อาจจะต่างจากสมาชิกท่านอื่นๆ ตรงที่ว่าบริษัทเราจองร้านนี้เพื่อจัดงานปีใหม่ และเป็นอาหารบุฟเฟต์ ไม่ได้เป็นแบบอาหารจานเดียว การมาร้านนี้มาไม่ยากคะ ร้านอยู่ทองหล่อ13 ฝั่งตึกโฮมเพลส ถ้ามามอเตอร์ไซค์รับจ้างหรือแท็กซี่ บอกมาร้าน after you ทองหล่อ 13 ก็ได้คะ ร้านอยู่ใกล้กัน การบริการดี ทั้งพนักงานเสิร์ฟ บาร์เทนเนอร์ แถมพนักงานสาวหน้าตาดีด้วย มาแนะนำอาหารในเซ็ตบุฟเฟ่ต์ที่ออฟฟิคสั่งมาคะ
- นํ้าตะไคร้ใบเตย ตอนแรกพนักงานนำมาเสิร์ฟให้ แนะนำเลยว่า อย่ากิน ค่อนข้างสะเทือนใจในรสชาติคะ ใครไม่ชอบตะไคร้อย่าทานคะ TT
- มีข้าวเหนียว ห่อใบตอง ข้างในห่อพลาสติกอีกที และมีข้าวสวยด้วย
- มีต้มแซ่บกระดูกอ่อน หัวหน้าบอกอร่อยคะ
- ไก่ย่างแซ่บบาร์ มันแห้งไปคะ ไม่ค่อยชอบเท่าไหร่
- หมูกรุบกริบ เห้ยยย อร่อยอ่ะ หมูไม่แข็ง ข้างนอกโรยถั่วหรือข้าวคั่ว ไม่แน่ใจ ทำให้กรุบกรอบและหอม แนะนำเลยคะ
- ยำมาม่าโปะแตก อร่อยมาก เครื่องทะเลทั้งกุ้งตัวใหญ่ ปลาหมึกชิ้นโต แมงกระพรุนชิ้นใหญ่ และเส้นมาม่าเข้าเนื้อมาก นํ้ายาเปรี้ยวๆหวานๆ คล้ายๆพล่านิดๆ เริ่ดคะ
- นาโซ่ลาบเป็ด คือเผ็ดมากสำหรับเรา มีเกี้ยวกรอบเพิ่มรสชาติ ยังไม่โดนเท่าไหร่คะ
- ส้มตำไทย เส้นสับมือกรุบกรอบ ราชาติไม่จัดมาก ทานได้เรื่อยๆคะ
- นํ้าพั้นซ์ รสชาติหวานๆเปรี้ยวๆ ผสมกันกับนํ้าองุ่น นํ้าส้ม ถือว่าแก้เลี่ยนได้เลยคะ